smcproject/ml-wiki-sentences huggingface dataset:
സ്വയം ഖാസി നേതാവ് എന്ന സ്ഥാനപ്പേർ സ്വീകരിച്ചു.
ഇതു വരെ നേരിടേണ്ടിവന്നതിൽ നിന്നും വ്യത്യസ്തമായി മുസ്ലീം അല്ലാത്തവരോട് അഥവാ കാഫിറുകളോടാണ് പോരാടേണ്ടത് എന്ന് സൈനികരെ ഉത്ബോദിപ്പിക്കുകയും ഖുർ-ആൻ തൊട്ട് ആരും തിരിച്ചു പോകില്ലെന്നു സത്യം ചെയ്യിക്കുകയും ചെയ്തു.
ഇങ്ങനെ മതത്തിന്റെ പേരിൽ സൈനികരുടെ സമരവീര്യം ആളിക്കത്തിച്ചു.
ആഗ്രയുടെ പടിഞ്ഞാറുള്ള ഖാന്വ എന്ന സ്ഥലത്ത് വച്ച് രജപുത്രരും ബാബറുടെ സൈന്യവും ഏറ്റുമുട്ടി.
1527 മാർച്ച് 17നു തുടങ്ങി.
ബാബർ തന്റെ ഒരു ചെറിയ വിഭാഗം കാലാൾസൈന്യത്തെ ആദ്യം ഒരു പരീക്ഷണാടിസ്ഥാനത്തിൽ അയച്ചു.
പക്ഷേ കാര്യമായ ഫലം ഇല്ലാതെ അത് അവസാനിച്ചു.
ബാബർ തന്റെ യുദ്ധതന്ത്രങ്ങൾ ഒരോന്നായി പയറ്റാൻ തുടങ്ങി.
അതിനായി ആദ്യം,  യുദ്ധമല്ല സമാധാനമാണ്‌ താൻ കാംക്ഷിക്കുന്നത് എന്ന് ഒരു ദൂത് അയച്ചു.
റാണാ തന്റെ സൈന്യാധിപനായ സിൽഹാദിയെ സന്ധിസംഭാഷണത്തിനായി നിയോഗിച്ചു.
ബാബർക്ക്, സിൽഹാദിയെ ഒരു സ്വതന്ത്രരാജ്യം നൽകാമെന്ന് പറഞ്ഞ് പ്രലോഭിപ്പിക്കുവാൻ കഴിഞ്ഞത് ഒരു വഴിത്തിരിവായിക്കരുതുന്നു.
സിൽഹാദി തിരിച്ചുവന്ന് ബാബർ യുദ്ധത്തിനാണ് താല്പര്യപ്പെടുന്നതെന്ന് ഉണർത്തിച്ചു.
യുദ്ധം തുടങ്ങിയതും ഒരു വലിയ സേനയുമായി സിൽഹാദി മൈതാനം വിട്ടു.
സ്വന്തം സൈന്യത്തിലെ പല നാടുവാഴിനേതാക്കളും കാലുമാറ്റം നടത്തിയത് റാണായെ ക്ഷീണിപ്പിച്ചു.
അദ്ദേഹം അഭിമാനത്തോടെ നിർഭയം പോരാടിയെങ്കിലും വ്രണിതനായി പിന്മാറേണ്ടി വന്നു.
രണ്ടു വർഷം കഴിഞ്ഞപ്പോൾ അദ്ദേഹം മരണമടയുകയും ചെയ്തു.
എന്നാൽ റാണയെ അദ്ദേഹത്തിന്റെ മന്ത്രിമാർ തന്നെ വിഷം കൊടുത്ത് കൊന്നതാണെന്നും പറയപ്പെടുന്നു.
അതോടെ രജപുത്രർ തോൽവി സമ്മതിച്ചു കീഴടങ്ങി.
തനിക്ക് വാർഷികക്കപ്പം നൽകി സ്വന്തം രാജ്യം നോക്കിനടത്താനുളള അവകാശം ( സാമന്തപദവി) അവർക്ക് ബാബർ നൽകി.
ഇത് ഇന്ത്യാ ചരിത്രത്തിലെ നിർണ്ണായകമായ യുദ്ധങ്ങളിലൊന്നായി വിലയിരുത്തപ്പെടുന്നു.
1528-ൽ മേദിനി റായുടെ കീഴിലായിരുന്ന ചന്ദേരിയും ബാബർ ആക്രമിച്ചു കീഴടക്കി .
ഗോഗ്രാ യുദ്ധം
1529-ൽ ഗൊഗ്രാ നദിക്കരയിൽ വച്ച് അവസാനമായി വെല്ലുവിളിയുയർത്തിയിരുന്ന പഷ്തൂൺ / ഘൽജി വംശജനായ മഹമ്മൂദ് ലോധിയെയും ( ഇബ്രാഹിം ലോധിയുടെ സഹോദരൻ) അദ്ദേഹത്തിന്റെ ബംഗാളിലെയും ബീഹാറിലെയും സഖ്യത്തെയും ബാബർ  പരാജയപ്പെടുത്തി.
അങ്ങനെ ബാബർ, ഓക്സസ് മുതൽ ഗോഗ്രാ വരെയും ഹിമാലയം മുതൽ ഗ്വാളിയോർ വരെയും ഉള്ള സാമ്രാജ്യത്തിന്റെ അധിപനായിത്തീർന്നു.
അന്ത്യം കാബൂളിലെ ബാഗ്-ഇ ബാബറിലെ, ബാബറിന്റെ ശവകുടീരം
നിരവധി വർഷങ്ങളിലെ തുടർച്ചയായ യുദ്ധങ്ങൾക്കൊടുവിൽ 1530 ഡിസംബർ 26 -ന് ആഗ്രയിൽ വച്ച് തന്റെ 48-ആം വയസിൽ ബാബർ മരണമടഞ്ഞു.
ആദ്യം ആഗ്രയിൽ ഖബറടക്കിയ അദ്ദേഹത്തിന്റെ ഭൗതികശരീരാവശിഷ്ടം, പത്തുവർഷങ്ങൾക്കുശേഷം അദ്ദേഹത്തിന്റെ ഇഷ്ടദേശമായ കാബൂളിലേക്ക് കൊണ്ടുപോകുകയും അവിടെ കുഹ് ഇ ഷീർ ദർവാസയുടെ പടിഞ്ഞാറൻ ചെരുവിൽ, ബാഗ്-ഇ ബാബർ എന്ന കുടീരത്തിൽ അടക്കം ചെയ്തു .
കടുവ എന്നാണ് ബാബർ എന്ന വാക്കിനർത്ഥം
അർഘൂനുകൾ തുടർന്ന് ഷാൽ പ്രദേശത്ത് (ഇന്നത്തെ പാകിസ്താനിലെ ക്വെത്ത ) വാസമുറപ്പിച്ചു .
1646-ൽ ബാബറുടെ പിൻ‌ഗാമികളിലൊരാളായിരുന്ന ഷാജഹാന്റെ കാലത്ത് ബാബറുടെ ശവകുടീരത്തിനടുത്ത് ഒരു ചെറിയ മസ്ജിദ് പണികഴിപ്പിച്ചു.
ഷാജഹാൻ ബൽഖിൽ ആധിപത്യം സ്ഥാപിച്ചതിന്റെ സ്മരണക്കായിരുന്നു ഈ മസ്ജിദ് നിർമ്മിച്ചത്.
അമീർ അബ്ദുർ റഹ്മാൻ ഖാൻ ആണ് പിൽക്കാലത്ത് ബാബറുടെ ശവകുടീരം പുനരുദ്ധരിച്ചത് .
നാൻഖടായ്
ഗുജറാത്തിൽ നിർമ്മിക്കാനാരംഭിച്ച വലിപ്പം കുറഞ്ഞ ബ്രഡ് ബിസ്കറ്റുകളാണ് നാൻഖാടായ് ( Bengali : নানখাতাই ; Burmese : နံကထိုင်; Hindustani : नानख़टाई ( Hindi ) / نان خطائی ( Urdu ) ; Sinhala : ඤාණකතා ; Tamil : நானஹத்தா).
അവ ഇപ്പോൾ ഇന്ത്യയിലുടനീളവും അയൽരാജ്യങ്ങളായ പാകിസ്ഥാൻ, ബംഗ്ലാദേശ് , ശ്രീലങ്ക , നേപ്പാൾ , മ്യാൻമർ എന്നിവിടങ്ങളിലും ജനപ്രിയമാണ്.
അടുത്തിടെ അഫ്ഗാനിസ്ഥാനിലും ഇറാനിലും ഇത് ജനപ്രീതി നേടിയിട്ടുണ്ട്.
പരമ്പരാഗത പേർഷ്യൻ ഭാഷയിലെ നാൻ-ഇ-ഖടായ് എന്ന വാക്കിൽനിന്ന് ഉരുത്തിരിഞ്ഞതാണ് നാൻഖാടായ് എന്ന വാക്ക്. 'കാതയൻ അപ്പം അഥവാ കാത്തായുടെ (വടക്കൻ ചൈന) അപ്പം' എന്നാണ് ഈ വാക്കിന്റെ അർത്ഥം. 'അപ്പം' എന്നർത്ഥം വരുന്ന നാൻ, 'കാത്തയൻ' എന്നർഥം വരുന്ന ഖടായ് എന്നീ വാക്കുകൾ ചേർന്നതാണ് നാൻഖടായ് എന്ന വാക്ക്.
ഈ വാക്ക് ബർമീസ് ഭാഷ നൻകാഹ്തായിംഗ്  എന്നും (കിഴക്കൻ തമിഴ്നാട്ടിൽ നാനഹതാ) സിംഹള ഭാഷ (ശ്രീലങ്കയിൽ ഘനകഥ ) എന്നും എഴുതപ്പെടുന്നു.
അഫ്ഗാനിസ്ഥാനിലും വടക്കുകിഴക്കൻ ഇറാനിലും ഈ ബിസ്കറ്റുകളെ ' കുൽച്ച ' എന്ന് വിളിക്കുന്നു (കുൽച്ച എന്നത് നാനാന് സമാനമായ ഒരു തരം അഫ്ഗാൻ , ഇറാനിയൻ , ഇന്ത്യൻ അപ്പമാണ്.
ഇത് നാൻ -ഇ-കോട്ടാഹ് എന്നതിന്റെ തെറ്റായ ഉച്ചാരണമാണ്.
അവിടെ നാൻ നാൻ എന്നാൽ അപ്പം, കോട്ടാഹ് എന്നാൽ ഹ്രസ്വം എന്നാണ് അർത്ഥമാക്കുന്നത്.
അതിനാൽ 'വ്യാജ' വിശപ്പ് പരിഹരിക്കുന്നതിനുള്ള ലഘുഭക്ഷണമായി കഴിക്കാവുന്ന ഒരു അപ്പമാണിത്.
ഈ അവകാശവാദത്തെ പിന്തുണയ്ക്കുന്നതിന്, ഉർദുവിൽ കോട്ടാഹി എന്നാൽ തെറ്റ്-പോരായ്മ എന്നാണ് അർത്ഥമാക്കുന്നത്.
ഉർദു/ പേർഷ്യൻ ഭാഷയിൽ കോട്ടാഹ്-ബീൻ എന്നാൽ ഹ്രസ്വദൃഷ്ടി, സങ്കീർണ്ണമോ ദൂരമോ ആയ ഫലങ്ങൾ പ്രതീക്ഷിക്കാത്ത ഒരാൾ എന്നാണ് അർത്ഥമാക്കുന്നത്.
അതിനാൽ നാൻ-ഇ-കോട്ടാഹി നാൻ-എ-ഖടായ് അല്ലെങ്കിൽ ലളിതമായി നാൻ-ഖടായ് ആയി മാറി, കാരണം കോത്തായിയേക്കാൾ ഖടായ് എന്ന വാക്ക്യാ പറയാൻ എളുപ്പമാണ്.
പതിനാറാം നൂറ്റാണ്ടിൽ ഡച്ചുകാരും ഇന്ത്യക്കാരും പ്രധാന സുഗന്ധവ്യഞ്ജന വ്യാപാരികളായിരുന്ന കാലത്ത് സൂറത്തിൽ നിന്നാണ് നൻഖടായ് ഉത്ഭവിച്ചതെന്ന് വിശ്വസിക്കപ്പെടുന്നു.
പ്രാദേശിക ഡച്ച് നിവാസികളുടെ ആവശ്യങ്ങൾ നിറവേറ്റുന്നതിനായി ഒരു ഡച്ച് ദമ്പതികൾ സൂറത്തിൽ ഒരു ബേക്കറി സ്ഥാപിച്ചു.
ഡച്ചുകാർ ഇന്ത്യ വിട്ടപ്പോൾ അവർ ബേക്കറി ഒരു ഇറാനിക്ക് കൈമാറി.
ഈ ബേക്കറിയിൽ നി‌ർമ്മിക്കുന്ന ബിസ്കറ്റുകൾ പ്രദേശവാസികൾക്ക് ഇഷ്ടപ്പെട്ടില്ല.
തൻ്റെ ബിസിനസ്സ് സംരക്ഷിക്കുന്നതിനായി അദ്ദേഹം ഉണങ്ങിയ അപ്പം കുറഞ്ഞ വിലയ്ക്ക് വിൽക്കാൻ തുടങ്ങി.
അത് വളരെ ജനപ്രിയമായതിനാൽ അദ്ദേഹം അപ്പം വിൽക്കുന്നതിന് മുമ്പ് ഉണക്കാൻ തുടങ്ങി.
കാലക്രമേണ, അപ്പവുമായുള്ള അദ്ദേഹത്തിന്റെ പരീക്ഷണം ആത്യന്തികമായി നാൻഖടായ് കണ്ടുപിടിക്കാൻ അദ്ദേഹത്തെ പ്രേരിപ്പിച്ചു.
ശുദ്ധീകരിച്ച മാവ്, വെള്ളക്കടല മാവ്, സെമോലിന എന്നിവയാണ് നാൻഖടായിലെ പ്രധാന ചേരുവകൾ.
മറ്റ് ചില പരമ്പരാഗത നാൻഖാടായ് പാചകക്കുറിപ്പുകളിൽ വെള്ളക്കടല മാവ് ഉപയോഗിക്കുന്നില്ല.
ഇതും കാണുക ഷോർട്ട്ബ്രെഡ് ബിസ്കറ്റുകളുടെയും കുക്കികളുടെയും പട്ടിക പോൾവോറോൺ പരാമർശങ്ങൾ
തുറവൂർ ഗ്രാമപഞ്ചായത്ത് (എറണാകുളം ജില്ല) ഇംഗ്ലീഷ് വിലാസം https://ml.wikipedia.org/wiki/Thuravoor_Gramapanchayath തുറവൂർ ഗ്രാമപഞ്ചായത്ത് തുറവൂർ കവല
തുറവൂർ കവല തുറവൂർ ഗ്രാമപഞ്ചായത്ത് 10°12′04″N 76°25′06″E ﻿ / ﻿ 10.2012059°N 76.4183128°E ﻿ / 10.2012059; 76.4183128 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല എറണാകുളം വില്ലേജ് {{{വില്ലേജ്}}} താലൂക്ക്‌ ബ്ലോക്ക് നിയമസഭാ മണ്ഡലം അങ്കമാലി ലോകസഭാ മണ്ഡലം ചാലക്കുടി ഭരണസ്ഥാപനങ്ങൾ പഞ്ചായത്ത് പ്രസിഡന്റ് കെ. വൈ വർഗ്ഗീസ് വൈസ് പ്രസിഡന്റ് സെക്രട്ടറി വിസ്തീർണ്ണം 12.13 ചതുരശ്ര കിലോമീറ്റർ വാർഡുകൾ 14 എണ്ണം ജനസംഖ്യ 17498 ജനസാന്ദ്രത 1419/ ച.
മീ കോഡുകൾ • തപാൽ • ടെലിഫോൺ 683572 +0484 സമയമേഖല UTC +5:30 പ്രധാന ആകർഷണങ്ങൾ തുറവൂർ കവല
എറണാകു​ളം ജില്ലയിലെ അങ്കമാലി ബ്ലോക്കിലെ ഒരു ഗ്രാമപഞ്ചായത്താണ് തുറവൂർ ഗ്രാമപഞ്ചായത്ത് .
വടക്കുഭാഗത്ത് മൂക്കന്നൂർ , മഞ്ഞപ്ര പഞ്ചായത്തുകളും, കിഴക്കുഭാഗത്ത് മഞ്ഞപ്ര, മലയാറ്റൂർ-നീലേശ്വരം പഞ്ചായത്തുകളും, തെക്കുഭാഗത്ത് കാലടി പഞ്ചായത്തും, അങ്കമാലി മുനിസിപ്പാലിറ്റിയും, പടിഞ്ഞാറുഭാഗത്ത് അങ്കമാലി മുനിസിപ്പാലിറ്റിയും, കറുകുറ്റി , മൂക്കന്നൂർ പഞ്ചായത്തുകളുമാണ് തുറവൂർ പഞ്ചായത്തിന്റെ അതിരുകൾ.
വളരെ പുരാതനകാലം മുതൽക്കു തന്നെ ഇവിടെ ജനവാസം ഉണ്ടായിരുന്നു.
എന്നാൽ കനത്ത പ്രകൃതിക്ഷോഭമോ , യുദ്ധമോ മറ്റു കെടുതികളോ കൊണ്ട് ഇവിടെ നിന്ന് ജനങ്ങൾ ഒഴിഞ്ഞുപോകുകയും, വളരെക്കാലം ഈ പ്രദേശം വനമേഖലയായി കിടന്നിരുന്നു.
എന്നാൽ കാലം പോകെ ഇവിടെ വീണ്ടും ജനങ്ങൾ താമസത്തിനായി തെരഞ്ഞെടുക്കുകയും ചെയ്തു.
930-ൽ ചീനംചിറയിൽ പുരാതന കൽപടവുകളും കൽക്കെട്ടുകളും കണ്ടെത്തുകയുണ്ടായി.
അതുപോലെ നാടിന്റെ പലഭാഗങ്ങളിലും കണ്ടെത്തിയ മുനിയറകളും , മൺഭരണികളും , പുരാതനമായ കൂട്ടാല ദേവീക്ഷേത്രവും , തേവർക്ഷേത്രവുമായി ബന്ധപ്പെട്ട ആറാട്ടും ആറാട്ടുപുഴയും മറ്റും ഈ കണ്ടെത്തലുകൾക്ക് ആക്കം നൽകുന്നു.
തുറകളുടെ ഊര് എന്നതിൽ നിന്നുമാണ് ഈ സ്ഥലത്തിന് തുറവൂർ എന്ന പേരു ലഭിച്ചെതെന്ന് പറയപ്പെടുന്നു.
കൃഷി ആണ് പ്രധാന ജീവിതോപാധി.
ആദ്യകാലങ്ങളിൽ ജന്മികളുടെയും , മൂതലാളിമാരുടെയും കയ്യിലിരുന്ന ഭൂമി ഭൂപരിഷ്കരണനിയമം വന്നതോടെ കുടിയാൻമാരുടെ കയ്യിലേക്കെത്തുകയായിരുന്നു.
നെൽകൃഷിക്കു കൂടാതെ ഇഞ്ചിപ്പുല്ല് (പുൽതൈലം), മരച്ചീനി , റബ്ബർ , കുരുമുളക് , അടയ്ക്ക തുടങ്ങിയവയായിരുന്നു പ്രധാന വിളകൾ.
ചാലക്കുടിയുടെ ഇടതുകരകനാൽ ഈ നാടിന്റെ കാർഷികപുരോഗതിയുടെ ആക്കം കൂട്ടി.
പരമ്പരാഗത വ്യവസായങ്ങളായ പനമ്പുനെയ്ത്ത് , കുട്ടനെയ്ത്ത് എന്നിവ ഇപ്പോഴും
ഇവിടെ ആളുകൾ ചെയ്തുപോരുന്നുണ്ട്.
ആരാധനാലയങ്ങൾ കുമരക്കുളം സുബ്രഹ്മണ്യസ്വാമിക്ഷേത്രം കുളപ്പുരക്കാവ് ഭഗവതീ ക്ഷേത്രം സെന്റ് അഗസ്റ്റിൻസ് പള്ളി സെന്റ് സെബാസ്റ്റ്യൻ പള്ളി കിടങ്ങൂർ മഹാവിഷ്ണുക്ഷേത്രം കിടങ്ങൂർ സുബ്രഹ്മണ്യക്ഷേത്രം ഇൻഫന്റ് ജീസസ് ചർച്ച് വിദ്യാഭ്യാസസ്ഥാപനങ്ങൾ സെന്റ് അഗസ്റ്റിൻസ് യു.പി.സ്കൂൾ തുറവൂർ മാർ അഗസ്റ്റിൻ ഹയർ സെക്കന്ററി സ്കൂൾ തുറവൂർ ഇൻഫാന്റ് ജീസസ് എൽ പി സ്കൂൾ കിടങ്ങൂർ സെന്റ്‍ ജോസഫ്സ് ഹയർ സെക്കന്ററി സ്കൂൾ കിടങ്ങൂർ സെന്റ് മേരീസ് എൽ.പി.എസ് തുറവൂർ ഫാത്തിമമാത എൽ.പി.എസ്. ആനപ്പാറ ലിറ്റിൽ ഫ്ലവർ എൽ പി സ്ക്കൂൾ വാതക്കാട് ശ്രീ ഭദ്ര എൽ.പി.എസ് കിടങ്ങൂർ ബഹുമതികൾ
കേന്ദ്ര സർക്കാർ ഈ പഞ്ചായത്തിനെ സമ്പൂർണ്ണ ശുചിത്വ ഗ്രാമമായി പ്രഖ്യാപിച്ചു.
അതിനോടനുബന്ധിച്ച് നിർമ്മൽ പുരസ്കാരം നൽകുകയും ചെയ്തു.
വാർഡുകൾ വാതക്കാട് ആനപ്പാറ തലക്കോട്ടുപറമ്പ് യോർദ്ദാനപുരം ശിവജിപുരം പെരിങ്ങാംപറമ്പ് കിടങ്ങൂർ കിടങ്ങൂർ സൌത്ത് കിടങ്ങൂർ വെസ്റ്റ് കിടങ്ങൂർ നോർത്ത് പഴോപ്പൊങ്ങ് കിടങ്ങൂർ ഈസ്റ്റ് തുറവൂർ വെസ്റ്റ് തുറവൂർ ടൌൺ സ്ഥിതിവിവരകണക്കുകൾ സ്ഥിതിവിവരകണക്കുകൾ ജില്ല എറണാകുളം ബ്ലോക്ക് അങ്കമാലി വിസ്തീർണ്ണം 12.13 വാർഡുകൾ 14 ജനസംഖ്യ 17498 പുരുഷൻമാർ 8847 സ്ത്രീകൾ 8651 അവലംബം 1 2 തദ്ദേശസ്വയംഭരണ വെബ്സൈറ്റ് Archived 2016-03-04 at the Wayback Machine തുറവൂർ പ്രാചീന ചരിത്രം ↑ തദ്ദേശസ്വയംഭരണ വെബ്സൈറ്റ് Archived 2016-03-04 at the Wayback Machine നിർമ്മൽ പുരസ്കാരം പുറത്തേക്കുള്ള കണ്ണികൾ
Official Website Archived 2011-07-17 at the Wayback Machine
ഹുമായൂൺ ഇംഗ്ലീഷ് വിലാസം https://ml.wikipedia.org/wiki/Humayun
ഇന്ത്യയിലെ മുഗൾ വംശത്തിലെ രണ്ടാമത്തെ ചക്രവർത്തിയാണ് ഹുമയൂൺ (1508 മാർച്ച് 8 – 1556 ഫെബ്രുവരി 22), (ഭരണകാലം: 1530-40, 1555-56) ബാബറിന്റെ പുത്രൻ.
ദില്ലി കീഴടക്കി മുഗൾ സാമ്രാജ്യം സ്ഥാപിക്കുന്നതിൽ ബാബറിനോടൊപ്പം തന്നെ ഹുമയൂൺ യുദ്ധത്തിൽ പങ്കെടുത്തു.
പിതാവിന്റെ മരണശേഷം സിംഹാരോഹണം ചെയ്യുമ്പോൾ വെറും 23 വയസ്സേ ഹുമായൂണിനുണ്ടായിരുന്നുള്ളൂ.
ഭാഗ്യവാൻ എന്നാണ് പേരിന്റെ അർത്ഥം എങ്കിലും അധികാരത്തിൽ വന്നതിനുശേഷം വളരെയധികം കഷ്ടതകൾ അനുഭവിക്കേണ്ടി വന്നു.
ഇടയ്ക്ക് വച്ച് ഷേർഷാ ഭരണം പിടിച്ചെങ്കിലും പേർഷ്യക്കാരുടെ സഹായത്തോടെ വീണ്ടും ഭരണം പിടിച്ചെടുത്തു.
ബാബറിന് തന്റെ പ്രധാനഭാര്യ മാഹിം ബീഗത്തിലുണ്ടായ പുത്രനായിരുന്നു ഹുമയൂൺ.
1506-ൽ കാബൂളിൽ വച്ചാണ് ഹുമയൂൺ ജനിച്ചത് .
തുടക്കത്തിൽ ബാബറിന്റെ നിയന്ത്രണത്തിലായിരുന്ന ബദാഖ്ശാനിൽ ഹുമായൂൺ ആയിരുന്നു ഭരണം നടത്തിയിരുന്നത്.
ഫൈസാബാദിൽ നിന്നാണ് ഇദ്ദേഹം ഭരണം നടത്തിയിരുന്നത്.
പിതാവിനൊപ്പം ഇന്ത്യയിലേക്ക്
ബാബർ, ഉത്തരേന്ത്യ കീഴടക്കിയ പ്രധാനപ്പെട്ട യുദ്ധമായ പാനിപ്പത്ത് യുദ്ധത്തിൽ ഹുമയൂൺ നിർണ്ണായകപങ്കുവഹിച്ചിരുന്നു.
ഈ സമയത്ത് ഹുമയൂണിന് 17 വയസു മാത്രമേ പ്രായമുണ്ടായിരുന്നുള്ളു.
ഇന്ത്യ പിടിച്ചടക്കിയതിനു ശേഷം, സമർഖണ്ഡ് പിടി ച്ചടക്കുന്നതിനായി ബാബർ, ഹുമായൂണിനെ ബദാഖ്ശാനിലേക്ക് തിരിച്ചയച്ചെങ്കിലും ഈ നടപടി പരാജയത്തിൽ കലാശിച്ചു.
ഹുമയൂൺ തന്റെ പിതാവിന്റെ മരണത്തിന് കുറച്ചുമാസങ്ങൾക്കുമുൻപ് ആഗ്രയിൽ തിരിച്ചെത്തി.
പരാജയങ്ങളുടെ ആദ്യഘട്ടം
1530 ഡിസംബറിൽ, ഹുമയൂണിന്റെ 23-ആം വയസിൽ ബാബർ മരണമടഞ്ഞു.
ബാബറിന്റെ മരണശേഷം, തന്റെ പിതാവിന്റെ ആഗ്രഹപ്രകാരം സാമ്രാജ്യത്തിന്റെ ഓരോ പ്രവിശ്യകൾ തന്റെ സഹോദരന്മാർക്ക് ഹുമായൂൺ വീതിച്ചു നൽകി .
കുറേക്കാലത്തോളം, തന്റെ പിതാവ് പിടിച്ചെടുത്ത പ്രദേശങ്ങൾ നിലനിർത്തുക എന്നതായിരുന്നു ഹുമയൂണിന്റേയും സഹോദരന്മാരുടേയും പ്രധാനകർത്തവ്യം.
അഫ്ഘാനികൾക്കെതിരായുള്ള ഹുമായൂണിന്റെ നീക്കങ്ങൾക്ക് സഹോദരൻ മിർസാഖാന്റെ ഇടപെടലുകൾ മൂലം ശക്തിക്ഷയം സംഭവിച്ചു.
1537/38-ൽ ഇറാനിലെ സഫവികൾ കന്ദഹാർ ആക്രമിച്ചു കീഴടക്കി.
എന്നാൽ ഉടൻ തന്നെ ഹുമയൂണീന് ഇത് തിരിച്ചുപിടിക്കാനായെങ്കിലും ഇന്ത്യയിലെ ഇദ്ദേഹത്തിന്റെ സ്ഥാനം, മേഖലയിൽ അപ്പോഴും ശക്തരായിരുന്ന പഴയ പഷ്തൂൺ നേതാക്കൾ വെല്ലുവിളിച്ചു .
1539-ൽ ചൗസയിൽ വച്ചും 40-ൽ കാനൂജിൽ വച്ചും ഷേർഷ ഹുമയൂണിനെ പരാജയപ്പെടുത്തി ഇതിനെത്തുടർന്ന് ഹുമായൂൺ ദില്ലിവിട്ട് പലായനം ചെയ്തു.
സിന്ധ് , ബലൂചിസ്താൻ വഴി 1543-ൽ കന്ദഹാറിലെത്തിയ ഹുമായൂണിനെ സ്വന്തം സഹോദരനും കന്ദഹാറിലെ ഭരണാധികാരിയുമായിരുന്ന അസ്കാരി മിർസ പോലും നഗരത്തിൽ പ്രവേശിക്കാനനുവദിച്ചില്ല.
സഹോദരന്മാർ പോലും അഭയം തരാതിരുന്ന അവസരത്തിൽ, ഹുമയൂൺ, തങ്ങളുടെ ശത്രുക്കളായിരുന്ന ഇറാനിലെ സഫവി ഷാ താഹ്മാസ്പിനടുത്ത് അഭയം തേടി.
താഹ്മാസ്പിന്റെ സഹായത്തോടെ ഹുമയൂൺ ഒരു സൈന്യം രൂപവത്കരിക്കുകയും 1545 സെപ്റ്റംബറിൽ തന്റെ സഹോദരൻ അസ്കാരിയിൽ നിന്നും കന്ദഹാർ പിടിച്ചെടൂക്കുകയും ചെയ്തു.
കന്ദഹാർ കൈപ്പിടീയിലാക്കുന്നതിന് സഫവികൾക്കും അതിയായ താല്പര്യമുണ്ടായിരുന്നു.
എന്നാൽ ഹുമായൂൺ സമർത്ഥമായി ഇറാനികളെ ഇതിൽ നിന്നും അകറ്റി കന്ദഹാർ സ്വന്തം നിയന്ത്രണത്തിലാക്കി.
1546-ൽ തന്റെ മറ്റൊരു സഹോദരനായിരുന്ന കമ്രാന്റെ നിയന്ത്രണത്തിലായിരുന്ന കാബൂളും ഹുമായൂൺ കൈയടക്കി.
ഈ വർഷം തണുപ്പുകാലത്ത് കമ്രാൻ അപ്രതീക്ഷിതനീക്കത്തിലൂടെ കാബൂൾ തിരിച്ചുപിടിച്ചെങ്കിലും 1547-ൽ ഹുമായൂൺ വീണ്ടും ഇവിടം സ്വന്തമാക്കി.
ഇത്തരത്തിൽ ഒരിക്കൽക്കൂടി ആവർത്തിച്ചെങ്കിലും 1553-ൽ ഹുമയൂൺ, കമ്രാനെ തടവുകാരനായി പിടിക്കുകയും അയാളെ അന്ധനാക്കുകയും ചെയ്തു.
1555 ജൂലൈ മാസം ഹുമായൂൺ ദില്ലിയും തിരിച്ചു പിടിച്ചു.
അന്ത്യം ഹുമയൂണിന്റെ ശവകുടീരം , ഡൽഹി
എന്നാൽ ഈ യുദ്ധവിജയങ്ങൾ ആഘോഷിക്കാൻ തന്റെ പിതാവിനെപ്പോലെത്തന്നെ ഹുമായൂണിനും സാധിച്ചില്ല.
തന്റെ ഗ്രന്ഥശാലയുടെ പടിക്കെട്ടിൽ നിന്നും കാൽ തെന്നിവീണ് പരിക്കേറ്റ ഹുമായൂൺ അഞ്ചുമാസത്തോളം ശയ്യാവലംബനാകുകയും 1556 ജനുവരി 24ൽ മരണപ്പെട്ടു.
ഇതിനു പിന്നാലെ ഹുമയൂണിന്റെ പുത്രൻ ജലാൽ അൽ ദീൻ മുഹമ്മദ് എന്ന അക്ബർ 13-ആം വയസിൽ അധികാരമേറ്റു .
ഹരിക ദ്രോണവല്ലി ഇംഗ്ലീഷ് വിലാസം https://ml.wikipedia.org/wiki/Harika_Dronavalli
ഒരു ഇന്ത്യൻ ചെസ്സ് ഗ്രാൻഡ്മാസ്റ്ററാണ് ഹരിക ദ്രോണവല്ലി (ജനനം 12 ജനുവരി 1991).
2012, 2015, 2017 വർഷങ്ങളിലായി വനിതാ ലോക ചെസ് ചാമ്പ്യൻഷിപ്പിൽ മൂന്ന് വെങ്കല മെഡലുകൾ നേടിയിട്ടുണ്ട് അവർ.
ദ്രോണവല്ലിയെ 2007-08 ലെ അർജുന അവാർഡ് നൽകി രാജ്യം ആദരിച്ചു.
2016 ൽ ചൈനയിലെ ചെങ്ഡുവിൽ വെച്ച് നടന്ന ഫിഡെ വുമൺസ് ഗ്രാൻഡ് പ്രിക്സ് മത്സരത്തിൽ വിജയിച്ച് ഫിഡെ വനിതാ റാങ്കിംഗിലെ തൻ്റെ ലോക റാങ്കിങ്ങ് 11 നമ്പറിൽ നിന്ന് 5 ലേേക്ക് ഉയർത്തി.
വ്ലാഡിമിർ ക്രാംനിക് , ജൂഡിറ്റ് പോൾഗാർ , വിശ്വനാഥൻ ആനന്ദ് എന്നിവർ അവരുടെ ചെസ്സ് പ്രചോദനങ്ങളാണ്.
2019 -ൽ കായികരംഗത്തെ സംഭാവനകൾക്ക് പത്മശ്രീ ലഭിച്ചു.
രമേശിന്റെയും സ്വർണ്ണ ദ്രോണവല്ലിയുടെയും മകളായി 1991 ജനുവരി 12 ന് ഗുണ്ടൂരിൽ ജനനം.
പിതാവ് രമേശ് മംഗലഗിരിയിലെ ഒരു പഞ്ചായത്ത് രാജ് ഉപവിഭാഗത്തിൽ ഡെപ്യൂട്ടി എക്സിക്യൂട്ടീവ് എഞ്ചിനീയറായി ജോലി ചെയ്യുന്നു.
വളരെ ചെറിയ പ്രായത്തിൽ തന്നെ ഹരിക ചെസ്സിൽ അതീവ താൽപര്യം കാണിച്ചു.
അണ്ടർ -9 ദേശീയ ചാമ്പ്യൻഷിപ്പിൽ മെഡൽ നേടിയ ശേഷം 10 വയസ്സിന് താഴെയുള്ള പെൺകുട്ടികൾക്കുള്ള ലോക യൂത്ത് ചെസ്സ് ചാമ്പ്യൻഷിപ്പിൽ വെള്ളി മെഡൽ നേടി.
കോച്ച് എൻവിഎസ് രാമരാജുവിനെ സമീപിച്ചത് അപ്പോഴാം, അദ്ദേഹത്തിനു കീഴിൽ അവർ തന്റെ കളി പരിഷ്കരിച്ചു.
ഹംപി കൊനേരുവിന് ശേഷം ഒരു ഗ്രാൻഡ് മാസ്റ്ററാകുന്ന രണ്ടാമത്തെ ഇന്ത്യൻ വനിതയായി അവർ മാറി.
2018 ഓഗസ്റ്റിൽ ഹരിക ഹൈദരാബാദ് സ്വദേശിയായ കാർതീക് ചന്ദ്രയെ വിവാഹം കഴിച്ചു.
ഹരികക്ക് തെലുങ്ക് ചലച്ചിത്ര സംവിധായകൻ കെഎസ് രവീന്ദ്രനെ വിവാഹം കഴിച്ച ഒരു സഹോദരിയുണ്ട്.
നേട്ടങ്ങൾ 2019 ജനുവരി 26 ന് റിപ്പബ്ലിക് ദിനത്തിൽ രാജ്യം പത്മശ്രീ നൽകി ആദരിച്ചു.
2017 വനിതാ ലോക ചെസ്സ് ചാമ്പ്യൻഷിപ്പിൽ വെങ്കല മെഡൽ, 10 ഫെബ്രുവരി - 4 മാർച്ച്, ടെഹ്‌റാൻ, ഇറാൻ.
2016 ഫിഡെ വുമൺ ഗ്രാൻഡ് പ്രിക്സ്, ഖന്തി മാൻസിസ്‌ക് - അഞ്ചാം സ്ഥാനം ഫിഡെ വുമൺ ഗ്രാൻഡ് പ്രിക്സ്, ചെംഗ്ഡു - സ്വർണ്ണ മെഡൽ.
ഏഷ്യൻ വനിതാ ടീം ചെസ്സ് ചാമ്പ്യൻഷിപ്പ്, യുഎഇ - അംഗം ഇന്ത്യൻ ടീം റാപ്പിഡ് ഫോർമാറ്റിൽ വ്യക്തിഗത സ്വർണ്ണ മെഡൽ.
ക്ലാസിക്കൽ ഫോർമാറ്റിൽ ടോപ്പ് ബോർഡിലെ വ്യക്തിഗത വെള്ളി മെഡൽ.
ടീം റാപ്പിഡ് ഫോർമാറ്റിൽ വെങ്കല മെഡൽ നേടി.
2015 ലോക വനിതാ ഓൺലൈൻ ബ്ലിറ്റ്സ് ചാമ്പ്യൻഷിപ്പ്, റോം - സ്വർണ്ണ മെഡൽ.
ഏഷ്യൻ റാപ്പിഡ് വുമൺ ചെസ്സ് ചാമ്പ്യൻഷിപ്പ്, യുഎഇ - വെങ്കല മെഡൽ.
ലോക വനിതാ ടീം ചെസ്സ് ചാമ്പ്യൻഷിപ്പ്, ചൈന - ഇന്ത്യൻ ടീം അംഗം സെക്കന്റ് ബോർഡിൽ വ്യക്തിഗത വെള്ളി മെഡൽ ടീം നാലാം സ്ഥാനം നേടി.
ലോക വനിതാ ചെസ്സ് ചാമ്പ്യൻഷിപ്പ്, സോച്ചി - വെങ്കല മെഡൽ.
ഫിഡെ വുമൺ ഗ്രാൻഡ് പ്രിക്സ്, ഷാർജ - വെങ്കല മെഡൽ.
2014 ഏഷ്യൻ വനിതാ ടീം ചെസ്സ് ചാമ്പ്യൻഷിപ്പ്, ഇറാൻ - അംഗം ഇന്ത്യൻ ടീം സ്റ്റാൻഡേർഡ് ഫോർമാറ്റിൽ ടീം വെള്ളി മെഡൽ നേടി ടോപ്പ് ബോർഡിലെ വ്യക്തിഗത സ്വർണ്ണ മെഡൽ റാപ്പിഡ് ഫോർമാറ്റിൽ ടീം വെള്ളി മെഡൽ നേടി ബ്ലിറ്റ്സ് ഫോർമാറ്റിൽ ടീം സ്വർണ്ണ മെഡൽ നേടി 2012 ലോക വനിതാ ചെസ്സ് ചാമ്പ്യൻഷിപ്പ്, ഖാന്തി -മാൻസിസ്ക് - വെങ്കല മെഡൽ.
ഏഷ്യൻ വനിതാ ടീം ചെസ്സ് ചാമ്പ്യൻഷിപ്പ്, ചൈന - ഇന്ത്യൻ ടീം അംഗം ടീം വെങ്കല മെഡൽ നേടി വനിതാ ചെസ്സ് ഒളിമ്പ്യാഡ്, തുർക്കി - അംഗം ഇന്ത്യൻ ടീം ടീമിന് നാലാം സ്ഥാനം ലഭിച്ചു (ഇന്ത്യൻ വനിതാ ചെസ്സ് ചരിത്രത്തിലെ മികച്ച ഫലം.) ലോക വനിതാ ടീം ചെസ്സ് ചാമ്പ്യൻഷിപ്പ്, തുർക്കി, - ഇന്ത്യൻ ടീം അംഗം സെക്കന്റ് ബോർഡിൽ വ്യക്തിഗത വെള്ളി മെഡൽ ടീം നാലാം സ്ഥാനം നേടി.
2011 2011 വനിതാ ഗ്രാൻഡ്മാസ്റ്റർ ചെസ്സ് ടൂർണമെന്റ്, ചൈനയിലെ ഹാങ്‌ഷൗ - 5.5/9 നേടി, അവരുടെ മൂന്നാമത്തെ ഗ്രാൻഡ് മാസ്റ്റർ മാനദണ്ഡം നേടി (ഗ്രാൻഡ് മാസ്റ്റർ പദവി, പോളണ്ടിലെ ക്രാക്കോവിൽ വെച്ച് നടന്ന 82 -ാമത് ഫിഡെ കോൺഗ്രസ് 2011 ൽ നൽകി. ) ഏഷ്യൻ വനിതാ ചെസ്സ് ചാമ്പ്യൻഷിപ്പ്, ഇറാൻ - സ്വർണ്ണ മെഡൽ.
കോമൺ‌വെൽത്ത് വനിതാ ചെസ്സ് ചാമ്പ്യൻഷിപ്പ്, ദക്ഷിണാഫ്രിക്ക - വെള്ളി മെഡൽ.
മെൻ ഗ്രാൻഡ് മാസ്റ്റർ പദവി - ഇന്ത്യയിൽ മെൻ ഗ്രാൻഡ് മാസ്റ്ററാകുന്ന രണ്ടാമത്തെ വനിത.
2010 കോമൺ‌വെൽത്ത് വനിതാ ചെസ്സ് ചാമ്പ്യൻഷിപ്പ്, ന്യൂഡൽഹി - സ്വർണ്ണ മെഡൽ.
പതിനാറാമത് ഏഷ്യൻ ഗെയിംസ്, വനിതാ വ്യക്തിഗത ചെസ്സ് വിഭാഗം, ഗ്വാങ്‌ഷോ ചൈന - വെങ്കല മെഡൽ.
2009 ഏഷ്യൻ വനിതാ ടീം ചെസ്സ് ചാമ്പ്യൻഷിപ്പ്, കൊൽക്കത്ത - ക്യാപ്റ്റൻ ഇന്ത്യൻ വനിതാ ടീം ടീം വെള്ളി മെഡൽ നേടി ടോപ്പ് ബോർഡിലെ വ്യക്തിഗത സ്വർണ്ണ മെഡൽ.
III ഏഷ്യൻ ഇൻഡോർ ഗെയിംസ്, വിയറ്റ്നാം വനിതാ വ്യക്തിഗത റാപ്പിഡ് ചെസ്സ് - വെങ്കല മെഡൽ.
ടീം ബ്ലിറ്റ്സ് ചെസ്സിലെ അംഗം - വെങ്കല മെഡൽ.
ടീം റാപ്പിഡ് ചെസ്സ് - വെങ്കല മെഡൽ.
2008 ലോക ജൂനിയർ ഗേൾസ് ചെസ്സ് ചാമ്പ്യൻഷിപ്പ്, തുർക്കിം - സ്വർണ്ണ മെഡൽ.
ഏഷ്യൻ വനിതാ ടീം ചെസ്സ് ചാമ്പ്യൻഷിപ്പ്, വിശാഖപട്ടണം - ക്യാപ്റ്റൻ ഇന്ത്യൻ ടീം ടീം വെള്ളി മെഡൽ നേടി ടോപ്പ് ബോർഡിലെ വ്യക്തിഗത വെള്ളി മെഡൽ.
2007 മെൻ ഇന്റർനാഷണൽ മാസ്റ്റർ രണ്ടാമത്തെ ഏഷ്യൻ ഇൻഡോർ ഗെയിംസ്, മക്കാവു റാപ്പിഡ് ചെസ്സ് ഇൻഡ്യുവിജൽ വുമൺ - സ്വർണ്ണ മെഡൽ.
ക്ലാസിക്കൽ ചെസ്സ് ഇൻഡ്യുവിജൽ വുമൺ - വെങ്കല മെഡൽ.
രണ്ടാമത്തെ ഏഷ്യൻ ഇൻഡോർ ഗെയിംസ്, മക്കാവു - ടീം ഇന്ത്യ അംഗം റാപ്പിഡ് ചെസ്സ് ടീം - സ്വർണ്ണ മെഡൽ.
ക്ലാസിക്കൽ ചെസ്സ് ടീം - വെള്ളി മെഡൽ.
ബ്ലിറ്റ്സ് ചെസ്സ് ടീം - വെള്ളി മെഡൽ.
ഏഷ്യൻ സോണൽ വനിതാ ചെസ്സ് ചാമ്പ്യൻഷിപ്പ്, ബംഗ്ലാദേശ് - സ്വർണ്ണ മെഡൽ.
കോമൺ‌വെൽത്ത് വനിതാ ചെസ്സ് ചാമ്പ്യൻഷിപ്പ്, ന്യൂഡൽഹി - സ്വർണ്ണ മെഡൽ.
2006 വേൾഡ് യൂത്ത് ചാമ്പ്യൻഷിപ്പ് U -18 പെൺകുട്ടികൾ, ജോർജിയ - സ്വർണ്ണ മെഡൽ.
കോമൺ‌വെൽത്ത് വനിതാ ചെസ്സ് ചാമ്പ്യൻഷിപ്പ്, മുംബൈ - സ്വർണ്ണ മെഡൽ.
2005 ഏഷ്യൻ ജൂനിയർ ഗേൾസ് ചാമ്പ്യൻഷിപ്പ്, ബിക്കാനീർ - വെള്ളി മെഡൽ.
2004 വനിതാ ഗ്രാൻഡ് മാസ്റ്റർ പദവി - ഏഷ്യൻ ഭൂഖണ്ഡത്തിലെ ഏറ്റവും പ്രായം കുറഞ്ഞ വനിതാ ഗ്രാൻഡ് മാസ്റ്റർ.
കോമൺ‌വെൽത്ത് അണ്ടർ 18 പെൺകുട്ടികളുടെ ചെസ്സ് ചാമ്പ്യൻഷിപ്പ്, മുംബൈ - സ്വർണ്ണ മെഡൽ.
ഏഷ്യൻ അണ്ടർ 18 പെൺകുട്ടികളുടെ ചെസ്സ് ചാമ്പ്യൻഷിപ്പ്, ഇറാൻ - വെങ്കല മെഡൽ.
ലോക യൂത്ത് ചാമ്പ്യൻഷിപ്പ് U -14 പെൺകുട്ടികൾ, ഗ്രീസ് - സ്വർണ്ണ മെഡൽ.
2003 കോമൺ‌വെൽത്ത് വനിതാ ചെസ്സ് ചാമ്പ്യൻഷിപ്പ്, മുംബൈ - വെള്ളി മെഡൽ.
ഏഷ്യൻ വനിതാ ചെസ്സ് ചാമ്പ്യൻഷിപ്പ്, കോഴിക്കോട് - വെള്ളി മെഡൽ.
വനിതാ ഇന്റർനാഷണൽ മാസ്റ്റർ പദവി - ഏഷ്യൻ ഭൂഖണ്ഡ
ത്തിലെ ഏറ്റവും പ്രായം കുറഞ്ഞ വനിതാ ഇന്റർനാഷണൽ മാസ്റ്റർ.
ഏഷ്യൻ വനിതാ ടീം ചെസ്സ് ചാമ്പ്യൻഷിപ്പ്, ജോധ്പൂർ -മെമ്പർ ഇന്ത്യൻ ടീം ടീം വെങ്കല മെഡൽ നേടി.
നാലാമത്തെ ബോർഡിൽ വ്യക്തിഗത സ്വർണ്ണ മെഡൽ.
2002 ഏഷ്യൻ അണ്ടർ 18 പെൺകുട്ടികളുടെ ചെസ്സ് ചാമ്പ്യൻഷിപ്പ്, ബിക്കാനീർ - സ്വർണ്ണ മെഡൽ.
ഏഷ്യൻ അണ്ടർ -12 പെൺകുട്ടികളുടെ ചെസ്സ് ചാമ്പ്യൻഷിപ്പ്, ഇറാൻ - സ്വർണ്ണ മെഡൽ.
ലോക യൂത്ത് ചെസ്സ് ചാമ്പ്യൻഷിപ്പ് U -12 പെൺകുട്ടികൾ, ഗ്രീസ് - വെങ്കല മെഡൽ.
2001 ലോക യൂത്ത് ചെസ്സ് ചാമ്പ്യൻഷിപ്പ് U -12 പെൺകുട്ടികൾ, സ്പെയിൻ - വെള്ളി മെഡൽ ഏഷ്യൻ അണ്ടർ -12 പെൺകുട്ടികളുടെ ചെസ്സ് ചാമ്പ്യൻഷിപ്പ്, ബിക്കാനീർ - വെള്ളി മെഡൽ 2000 ലോക യുവ ചെസ്സ് ചാമ്പ്യൻഷിപ്പ് U -10 പെൺകുട്ടികൾ, സ്പെയിൻ - വെള്ളി മെഡൽ ദേശീയ തലത്തിലുള്ള നേട്ടങ്ങൾ 2009 - ദേശീയ വനിതാ ചെസ്സ് ചാമ്പ്യൻഷിപ്പ്, ചെന്നൈ - സ്വർണ്ണ മെഡൽ.
ഈ 16 വർഷത്തിനിടയിൽ വനിതാ 'എ' ചാമ്പ്യൻഷിപ്പ്, വനിതാ 'ബി' ചാമ്പ്യൻഷിപ്പ്, നാഷണൽ ജൂനിയർ ഗേൾസ്, സബ് ജൂനിയർ ഗേൾസ് എന്നീ കിരീടങ്ങൾ ഉൾപ്പെടെ 16 ദേശീയ മെഡലുകൾ നേടി.
മറ്റ് നേട്ടങ്ങൾ ടൈംസ് ഓഫ് ഇന്ത്യയുടെ (TOISA വാർഷിക അവാർഡുകൾ) 2016, 2017 ലെ ചെസ്സ് കളിക്കാരൻ.
2017 -ലെ വെർവ് മാഗസിന്റെ ആ വർഷത്തെ മികച്ച 40 പ്രശസ്ത വനിതാ കായികതാരങ്ങളിൽ ഇടം നേടി അവലംബം പുറം കണ്ണികൾ Wikimedia Commons has media related to Harika Dronavalli .
ഷാജഹാൻ ഇംഗ്ലീഷ് വിലാസം https://ml.wikipedia.org/wiki/Shah_Jahan
1628 മുതൽ 1658 വരെ ഇന്ത്യൻ ഉപഭൂഖണ്ഡത്തിലെ മുഗൾ സാമ്രാജ്യത്തിന്റെ ചക്രവർത്തിയായിരുന്നു ഷാജഹാൻ (പൂർണ്ണനാമം:ഷാബുദ്ദീൻ മൊഹമ്മദ് ഷാജഹാൻ) (Urdu: شاه ‌جهان), (ജീവിതകാലം:1592 ജനുവരി 5 – 1666 ജനുവരി 22).
ലോകത്തിന്റെ രാജാവ് എന്നാണ്‌ ഷാജഹാൻ എന്ന പേർഷ്യൻ പേരിന്റെ അർത്ഥം.
ബാബർ , ഹുമയൂൺ , അക്ബർ , ജഹാംഗീർ എന്നിവർക്കു ശേഷം അഞ്ചാമത്തെ മുഗൾ ചക്രവർത്തിയായിരുന്നു ഷാജഹാൻ.
ഷാജഹാൻ ചക്രവർത്തിയുടെ കാലഘട്ടം മുഗൾ വാസ്തുവിദ്യയുടെ സുവർണ്ണ കാലഘട്ടമെന്ന് അറിയപ്പെടുന്നു.
മുഗൾ വാസ്തുവിദ്യയുടെ മകുടോദാഹരണങ്ങളായ താജ് മഹൽ , ആഗ്രയിലെ മോത്തി മസ്‌ജിദ്, ദില്ലിയിലെ ചെങ്കോട്ട , ജുമാ മസ്‌ജിദ് എന്നിവ സ്ഥാപിച്ചത് അദ്ദേഹമാണ്.
ഇപ്പോൾ പഴയ ദില്ലി എന്നറിയപ്പെടുന്ന ഷാജഹാനാബാദ് നഗരം സ്ഥാപിച്ചതും അദ്ദേഹമാണ്.
വാസ്തുവിദ്യയിൽ തനിക്കുള്ള താല്പര്യം  പതിനാറാമത്തെ വയസ്സിൽ ആഗ്രകോട്ടയിലെ കെട്ടിടങ്ങളുടെ പുനർനിർമ്മാണത്തിലൂടെ അദ്ദേഹം തെളിയിച്ചു.
തന്റെ പ്രിയപ്പെട്ട വേനൽക്കാല വിശ്രമസ്ഥലമായ കാശ്മീരിൽ 777 ഉദ്യാനങ്ങൾ ഷാജഹാൻ പണിയിച്ചിരുന്നതായി പറയപ്പെടുന്നു.
ഇതിൽ ചിലതെല്ലാം ഇപ്പോഴും സഞ്ചാരികളെ ആകർഷിച്ചുകൊണ്ട് നിലനിൽക്കുന്നു.
ആദ്യകാല ജീവിതം ജനനം, ബാല്യം
1592 ജനുവരി 5 ന് ജെഹാംഗീറിന്റേയും മനമഥി രാജകുമാരിയുടേയും മൂന്നാമത്തെ മകനായാണ് ഷാജഹാൻ ജനിച്ചത്.
ഷാബുദ്ദീൻ മൊഹമ്മദ് ഖുറാം എന്നതായിരുന്നു ജനനസമയത്തിട്ട പേര്.
മുത്തച്ഛനായിരുന്ന അക്ബർ ചക്രവർത്തിയായിരുന്നു ഖുറാം എന്ന പേരു കൂടി ചേർത്തത്.
ഖുറാമിന് ആറു ദിവസം മാത്രം പ്രായമുള്ളപ്പോൾ പെറ്റമ്മയിൽ നിന്നും വേർപെടുത്തപ്പെട്ടു, കുഞ്ഞ് പിന്നീട് വളർ‍ന്നത് അക്ബറിന്റെ സന്തതിയില്ലാതിരുന്ന ഭാര്യ റുഖിയ സുൽത്താൻ ബീഗത്തിന്റെയൊപ്പമാണ്.
റുഖിയ ഷാജഹാന്റെ വാത്സല്യത്തോടെ തന്നെ വളർത്തി.
ഒരു രാജകുമാരനു ലഭിക്കേണ്ടുന്ന തരത്തിലുള്ള വിദ്യാഭ്യാസം ഷാജഹാനു ലഭിക്കുകയുണ്ടായി.
ആയോധനകലകളിലും, കവിതയിലും, സംഗീതത്തിലും നല്ല രീതിയിലുള്ള ശിക്ഷണം മുത്തച്ഛന്റേയും റുഖിയയുടേയും മേൽനോട്ടത്തിൽ ഷാജഹാനു ലഭിച്ചു.
തന്റെ സാമ്രാജ്യത്തിന്റെ ചെങ്കോൽ ഏൽപ്പിച്ചുകൊടുക്കാനുള്ള കഴിവുകളുള്ള മക്കൾ അക്ബറിനുണ്ടായിരുന്നില്ല, അദ്ദേഹത്തിന്റെ എല്ലാ പുത്രന്മാരും മദ്യത്തിനടിമകളായിരുന്നു.
അതുകൊണ്ടു തന്നെ ഷാജഹാന്റെ കാര്യത്തിൽ ചക്രവർത്തിക്ക് പ്രത്യേക താൽപര്യമുണ്ടായിരുന്നു.
ഷാജഹാനു കേവലം പതിമൂന്നു വയസ്സുള്ളപ്പോൾ അക്ബർ ചക്രവർത്തി ശയ്യാവലംബിയായി മാറി.
കൊച്ചു ഷാജഹാൻ മുത്തച്ഛന്റെ രോഗശയ്യക്കടുത്തു നിന്നും മാറാതെ നിന്നു.
അക്ബറിന്റെ മരണത്തോടെ പിതാവായ ജഹാംഗീർ അടുത്ത കീരീടാവകാശിയായി.
എന്നാൽ ഷാജഹാന് ഭരണത്തിൽ താൽപര്യമുണ്ടായിരുന്നില്ല.
രാജഭരണത്തിലോ, അതുമായി ബന്ധപ്പെട്ട വിഷയങ്ങളിലോ തെല്ലും താൽപര്യം പ്രകടിപ്പിക്കാതെ സംഗീതത്തിലും, പരിശീലനത്തിലുമായി കഴിയുകയായിരുന്നു ഷാജഹാൻ.
1607 ൽ കേവലം പതിനഞ്ച് വയസ്സുള്ളപ്പോൾ ഷാജഹാന്റെ വിവാഹനിശ്ചയം നടന്നു.
അക്ബർ രാജകുടുംബവുമായി ഏറെ നാളത്തെ ബന്ധമുള്ള ഒരു പേർഷ്യൻ കുടുംബത്തിലെ പെൺകുട്ടിയായിരുന്നു വധു.
വിവാഹ നിശ്ചയസമയത്ത് അർജുബാന്ദ് ബാനു ബീഗത്തിന് കേവലം പതിനാലു വയസ്സായിരുന്നു പ്രായം.
അർജുബാന്ദിന്റെ അടുത്ത ബന്ധുക്കൾ അക്ബറിന്റെ രാജസദസ്സിലെ വളരെ പ്രധാനപ്പെട്ട ഉദ്യോഗങ്ങൾ വഹിച്ചിരുന്നവരായിരുന്നു.
അനുകൂല സാഹചര്യങ്ങൾ ഉണ്ടായിരുന്നിട്ടുപോലും, ഈ വിവാഹം നടന്നില്ല.
ഈ സമയത്ത് ഷാജഹാൻ ഹിന്ദു മതത്തിൽപ്പെട്ട മറ്റൊരു പെൺകുട്ടിയെ വിവാഹം കഴിക്കുകയുണ്ടായി.
ഇവർക്ക് ഒരു കുട്ടി ജനിച്ചിരുന്നുവെങ്കിലും, ജനനത്തോടെ ആ കുട്ടി മരണമടയുകയായിരുന്നു.
രാജകുമാരന് ഇക്കാലയളവിൽ ഭരണരംഗത്ത് കൂടുതൽ അധികാരങ്ങൾ ലഭിച്ചു തുടങ്ങി.
ഒന്നിലേറെ പ്രവിശ്യകളുടെ മേൽനോട്ടക്കാരനാവുകയും, സൈന്യത്തിൽ കൂടുതൽ ഉയർന്ന പദവിയിലേക്ക് പ്രവേശിക്കുകയും ചെയ്തു.
1612 ൽ തന്റെ ഇരുപതാമത്തെ വയസ്സിലാണ് ഷാജഹാൻ നേരത്തേ വിവാഹനിശ്ചയം കഴിഞ്ഞ് അർജുബാദ് ബീഗത്തെ വിവാഹം കഴിക്കുന്നത്.
വിവാഹശേഷം ഷാജഹാൻ ആണ് അർജുബാദിന് മുംതാസ് മഹൽ എന്ന പേരു നൽകുന്നത്.
മുംതാസ് മഹൽ കാര്യപ്രാപ്തിയുള്ള ഒരു സ്ത്രീയായിരുന്നു.
ഭർത്താവിനെ ഭരണപരമായ കാര്യങ്ങളിൽ ഇവർ ഉപദേശിച്ചിരുന്നു, കൂടാതെ പ്രധാനപ്പെട്ട സന്ദർഭങ്ങളിൽ മാനസിക പിന്തുണയും നൽകിയിരുന്നു.
ഈ ദാമ്പത്യത്തിൽ പതിനാലു കുട്ടികൾ ജനിച്ചുവെങ്കിലും, ഏഴു പേർ മാത്രമേ ജീവിച്ചിരുന്നുള്ളു.
ബാക്കിയുള്ളവരെല്ലാം കുഞ്ഞിലേ തന്നെ മരണമടഞ്ഞു.
പതിലാമാത്തെ കുട്ടിയുടെ ജനനത്തോടെ മുംതാസ് മഹൽ മരണമടഞ്ഞു.
ഷാജഹാന്റെ മറ്റു ഭാര്യമാരിൽ കുട്ടികൾ പാടില്ല എന്ന് മുംതാസ് ഷാജഹാനോട് ആവശ്യപ്പെട്ടിരുന്നതായും, ഷാജഹാൻ അതനുസരിച്ചതായും പറയപ്പെടുന്നു.
മുംതാസ് മഹലിന്റെ മരണം ഷാജഹാനെ ആകെ തളർത്തിയിരുന്നു.
തപ്തി നദിക്കരയിലുള്ള ഒരു ഉദ്യാനത്തിലാണ് ആദ്യം മുംതാസിന്റെ മൃതദേഹം അടക്കം ചെയ്തത്.
പിന്നീട് താജ് മഹൽപണി പൂർത്തിയായിക്കഴിഞ്ഞപ്പോൾ മൃതദേഹം ഇവിടെ വീണ്ടും ശവസംസ്കാരചടങ്ങുകൾ നടത്തി അടക്കം ചെയ്തു.
മുംതാസ് മഹലിന്റെ മരണശേഷം ഷാജഹാൻ വീണ്ടും വിവാഹം ചെയ്തുവെങ്കിലും, ഒരു രാജപത്നി എന്നതിലുപരി മറ്റൊരു അവകാശങ്ങളോ അധികാരങ്ങളോ ഇവർക്കാർക്കും ഉണ്ടായിരുന്നില്ല.
സൈന്യാധിപൻ
ഷാജഹാന് ആറു വയസ്സുള്ളപ്പോൾ പിതാവ് ജഹാംഗീർ ഷാജഹാനെ തന്റെ കൂടെ യുദ്ധത്തിനായി അയക്കണമെന്ന് അക്ബറിനോട് ആവശ്യപ്പെടുകയുണ്ടായി.
എന്നാൽ ഷാജഹാനെ ഒരു യോദ്ധാവെന്നതിലുപരി മുഗൾ സാമ്രാജ്യത്തിന്റെ പിൻഗാമിയാക്കാനാണ് താൻ താൽപര്യപ്പെടുന്നതെന്നു പറഞ്ഞ് അക്ബർ ആ ആവശ്യം നിരാകരിക്കുകയായിരുന്നു.
രാജ്പുത് സംസ്ഥാനത്തിനെതിരേ പടനയിച്ചാണ് ഷാജഹാൻ തന്റെ സൈനിക നേതൃത്വ കഴിവുകളുടെ മാറ്റുരച്ചത്.
രണ്ടു ലക്ഷം സൈനികരടങ്ങുന്ന ഒരു സേനയാണ് ഷാജഹാന്റെ കീഴിൽ അണിനിരന്നത്.
ഒരു കൊല്ലക്കാലം നീണ്ടു നിന്ന യുദ്ധത്തിനൊടുവിൽ മഹാറാണ അമർസിങ് രണ്ടാമൻ ഷാജഹാനു കീഴടങ്ങുകയായിരുന്നു.
രാജ്പുത് സംസ്ഥാനം പിന്നീട് മുഗൾ സാമ്രാജ്യത്തിന്റെ മേൽക്കോയ്മ അംഗീകരിച്ചു.
1617 ൽ ഡെക്കാനിലെ ലോധിയെ കീഴടക്കാൻ ജഹാംഗീർ ഖുറാമിനെ നിയോഗിച്ചു.
ദക്ഷിണ അതിർത്തിയിലെ പ്രശ്നങ്ങൾ തീർത്ത് അവിടം മുഗൾ സാമ്രാജ്യത്തിന്റെ നേരിട്ടുള്ള നിയന്ത്രണത്തിലാക്കുക എന്നതായിരുന്നു ഉദ്ദേശം.
ഈ വിജയത്തോടെ ജഹാംഗീർ ആണ് ഖുറാമിന് ഷാജഹാൻ ബഹാദൂർ എന്ന പേരു നൽകുന്നത്.
തന്റെ ദർബാറിൽ ഒരു വിശേഷസ്ഥാനം നൽകി ആദരിക്കുകയും ചെയ്തു.
സൈന്യത്തിൽ ഷാജഹാന്റെ പദവി ഉയർത്തുകയും കൂടി ചെയ്തു.
സൈനിക നീക്കം
സഹോദരന്മാരേയും, പിതാമഹരേയും ചതിച്ചും കൊലപ്പെടുത്തിയും ഒക്കെയാണ് മുഗൾ സാമ്രാജ്യത്തിൽ അധികാരമേറ്റെടുക്കൽ നടന്നിട്ടുള്ളത്.
ഷാജഹാന്റെ കാലത്തും ഇത്തരം സാഹചര്യങ്ങളാണ് നിലവിലിരുന്നത്.
സിംഹാസനത്തിനുവേണ്ടി എന്തും ചെയ്യാൻ മടിക്കാത്തവരായിരുന്നു മുഗൾ വംശജർ.
1611 ൽ ഷാജഹാന്റെ പിതാവ് ജഹാംഗീർ നൂർജഹാൻ എന്ന വിധവയെ വിവാഹം കഴിച്ചിരുന്നു.
നൂർജഹാനും സഹോദരൻ അസഫ് ഖാനും ചേർന്ന് ജഹാംഗീറിന്റെ കൊട്ടാരത്തിലും, ഭരണരംഗത്തും ചെറുതല്ലാത്ത സ്വാധീനം ചെലുത്തിയിരുന്നു.
അസഫ് ഖാന്റെ മകളായിരുന്നു ഷാജഹാന്റെ ഭാര്യയായി തീർന്ന മുംതാസ് മഹൽ.
നൂർജഹാന്റെ ആദ്യ വിവാഹത്തിലുള്ള മകളെ, ഷാജഹാന്റെ ഇളയ സഹോദരനെകൊണ്ട് വിവാഹം കഴിപ്പിക്കാൻ നൂർജഹാൻ ശ്രമിച്ചു.
നൂർജഹാന്റെ തന്ത്രങ്ങൾ ഷാജഹാനെക്കൊണ്ട് തന്റെ പിതാവായ ജഹാംഗീറിനെതിരേ പടനയിക്കുന്നതിൽ വരെ കൊണ്ടെത്തിച്ചു.
1622 ൽ നടന്ന ഈ മുന്നേറ്റം ജഹാംഗീർ തടയുകയും, ഷാജഹാൻ നിരുപാധികം പിതാവിനു മുന്നിൽ കീഴടങ്ങുകയും ചെയ്തു.
1627 ൽ ജഹാംഗീർ ചക്രവർത്തി മരണമടയുകയും, അടുത്ത കിരീടാവകാശിയായിരുന്ന ഷാജഹാൻ അധികാരമേറ്റെടുക്കുകയും ചെയ്തു.